laion/Wikipedia-Exotic huggingface dataset:
Igor Morozov

Igor Morozov (sündinud 27. mail 1989 Tallinnas) on Eesti jalgpallur (keskkaitsja), kes mängib Esiliiga klubis FCI Levadia U21. Suvel 2013 sõlmis kolme aasta pikkuse lepingu Ungari kõrgliiga klubiga Debreceni VSC. Morozov on Eestit jalgpallikoondises mänginud 30 mängu. Koondisedebüüdi tegi ta 31. mail 2008 Balti turniiril Leedu jalgpallikoondise vastu. Ta viibis platsil kõik 90 minutit, aga Eesti kaotas 1:0. Mängu päeval oli Morozov 19-aastane. Meistriliiga Hääletati Soccernet.ee lugejate poolt parimaks kaitsjaks 2009 Meistriliiga Eesti meister 2008, 2009  Pikemalt artiklis Karpini pildiskandaal 30. detsembril 2022 avaldas endine koondislane ja sel ajal jalgpalliagendina tegutsev Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, sel hetkel koondislased Konstantin Vassiljev ja Sergei Zenjov, koondise treener Andres Oper ja veel mitmed varem Eestit esindanud jalgpallurid. Pilt on sotsiaalmeedias ja internetiportaalides pälvinud laialdast vastukaja ja paljude, teiste seas kultuuriminister Piret Hartmani arvates ei ole Venemaa koondise peatreeneriga koosistumine ja sellest pildi levitamine Venemaa Ukraina-vastase agressiooni valguses Eesti koondise jalgpalluritele sobilik. Eesti jalgpallikoondislaste loend Igor Morozovi karjäär jätkub Ungari tippmeeskonnas Eesti Jalgpalli Liit. Kõik Eesti internatsionaalid. Järvela pildiskandaalist: see on probleem tervele Eesti jalgpallile ERR.ee, 5. jaanuar 2023
Taijo Teniste

Taijo Teniste (sündinud 31. jaanuaril 1988 Tartus) on Eesti jalgpallur (kaitsja), kes mängib Eesti Meistriliiga klubis Tartu Tammeka. Eesti koondises on Teniste riiki esindanud 2019. aasta augusti seisuga 77 korda. Meistriliiga Soccernet.ee lugejate poolt enim arenenud mängijaks hääletatud 2007 Meistriliiga Eesti meister 2006, 2007, 2008, 2009 Karikavõistlused Eesti karikavõitja 2007 Tema vend Timo Teniste on samuti jalgpallur. Eesti jalgpallikoondislaste loend Eesti Jalgpalli Liit. Taijo Teniste jalgpall.ee.
Eesti Maja

Eesti Maja on eestlaste kultuurielu keskus eestlaste kogukondades väljaspool Eestit. Enamasti on Eesti Majadel oma hoone, kuid on ka erandeid. Eesti Majad said alguse väliseestlaste seltsi- ja kultuurielu keskustena. Nii alustab New Yorgi Eesti Maja oma ajalugu 7. detsembrist 1929, mil loodi New Yorgi Eesti Haridusselts. 1943. aastal loodi aktsiaselts Eesti Maja, mille tegevuse tulemusel osteti maja 1946. aastal. USA-s asuvad Eesti Majad New Yorgis, Baltimore'is, Chicagos ja Los Angeleses. Eesti Maju võib leida ka Kanadas, Belgias, Rootsis, Austraalias jm. Adelaide'i Austraalia Eesti Maja Baltimore'i Eesti Maja Eesti Maja Belgias Buenos Airese Eesti Maja Chicago Eesti Maja Göteborgi Eesti Maja Helsingi Eesti Maja Lakewoodi Eesti Maja Leicesteri Eesti Maja Londoni Eesti Maja Los Angelese Eesti Maja Lõuna-Rootsi Eesti Maja Lundi Eesti Maja Melbourne'i Eesti Maja New Yorgi Eesti Maja Riia Eesti Maja Stockholmi Eesti Maja Sydney Eesti Maja Tallinna Eesti Maja Toronto Eesti Maja väliseestlased New Yorgi Eesti Maja Belgia Eesti Maja Eesti Majad maailmas Tartu Ülikooli Välis-Eesti uuringute keskuse kodulehel Eesti Majad maailmas Tallinna Eesti Maja kodulehel
Oliver Konsa

Oliver Konsa (sündinud 4. märtsil 1985 Tartus) on Eesti jalgpallur (ründaja), kes mängib Soome kolmandas liigas klubis FC Myllypuro. 12. novembril 2012 teatati, et Harju Maakohus on kriminaalmenetluse raames vahistanud kolm inimest, kelle seas on ka Oliver Konsa. Nõmme Kalju peatas lepingu Konsaga kuni täpsete asjaolude selgumiseni. Konsa kandis reaalset karistust aasta, ning vabanes vanglast 2014 aasta jaanuaris. Pärast seda läks ta elama Soome ning 2015. aastal liitus Soome kolmanda liiga klubiga FC Myllypuro. Eesti koondises on ta riiki esindanud 20 korral. Eesti jalgpallikoondislaste loend Konsa sõlmis Kaljuga 1,5-aastase lepingu Soccernet, 28. juuli 2010 Nõmme Kalju peatas narkokuriteos kahtlustatava Eesti koondislase Oliver Konsa lepingu https://www.transfermarkt.co.uk/oliver-konsa/profil/spieler/22426 Eesti Jalgpalli Liit. Kõik Eesti internatsionaalid. Foto
II liiga

II liiga on Eesti klubijalgpalli tugevuselt neljas liigaaste. Teises liigas moodustatakse kaks piirkonda, kummaski 14 võistkonda. Piirkondade võitjad tõusevad Esiliigasse B. Piirkondades 2. kohale tulnud võistkonnad mängivad omavahel kodus-väljas printsiibil ning selle võitja mängib kodus-väljas printsiibil Esiliiga B 8. koha saavutanud võistkonnaga üleminekumänge. Teise liiga piirkondades 13. ja 14. kohale tulnud võistkonnad langevad Kolmandasse liigasse, piirkondades 12. kohale tulnud võistkonnad mängivad kodus-väljas printsiibil üleminekumänge vastavalt Kolmanda liiga Põhja ja Ida piirkondades 2. kohale tulnud võistkondade omavaheliste mängude võitjaga ning Lõuna ja Lääne piirkondades 2. kohale tulnud võistkondade omavaheliste mängude võitjaga. http://jalgpall.ee/docs/Eesti%202013.a%20meistriv%F5istluste%20Teise%20ja%20madalamate%20liigade%20juhend.pdf Teise ja madalamate liigade juhend. Eesti Jalgpalli Liit II liiga Ida-põhi Eesti Jalgpalli Liit II liiga Lääs-lõuna
Briti saared

Briti saared on saarestik Atlandi ookeani põhjaosas. Koosneb Suurbritanniast, Iirimaast ja paljudest neid ümbritsevatest väiksematest saartest. Briti saartel paikneb kaks iseseisvat riiki: Ühendkuningriik ja Iirimaa. Saarestikus on ka Briti krooni sõltkonnad Mani saar ning traditsiooniliselt ka Jersey ja Guernsey, kuigi kaks viimast ei ole füüsiliselt saarestiku osad. Saartest umbes 136 on püsiasustusega. Üsna ühtlaselt suure asustustihedusega on Suurbritannia saare Inglismaa osa (mille rahvaarv moodustab umbes 80% kogu saarestiku elanikkonnast), teistes piirkondades on asustus koondunud peamiselt suurematesse linnadesse ja nende ümbrusse. Mandri-Euroopa
III liiga

III liiga on Eesti klubijalgpalli tugevuselt viies liigaaste.
IV liiga

IV liiga on Eesti klubijalgpalli tugevuselt kuues ehk madalaim liigaaste.
US Boulogne

US Boulogne (täisnimi Union sportive Boulogne Côte d'Opale) on Prantsusmaa jalgpalliklubi, mis mängib riigi tugevuselt kolmandas liigas. Klubi kodulinn on Boulogne-sur-Mer. Hooajal 2009/10 mängis klubi oma ajaloos esimest korda Ligue 1-s. Järgmisel hooajal langeti liigasse Ligue 2 ja sealt kolmandasse liigasse. Koduleht
Ülepuhumine

Ülepuhumine on puhkpillide mängimise võte, mille korral tugevama puhumise tagajärjel hakkab õhusammas võnkuma kahe, kolme või enama võrdse osana ning tekivad ülemhelid.
Dietrich Buxtehude

Dietrich Buxtehude (umbes 1637 – 9. mai 1707) oli taani-saksa organist ja helilooja. Dietrich Buxtehude sündis Helsingborgis, mis kuulus 1637. aastal Taanile. Suurema osa oma elust töötas ta Saksamaal Lübeckis. Dietrich Buxtehude isa Hans Jensen Buxtehude oli samuti organist, kes töötas 30 aastat Olai kirikus. Dietrich õppis orelimängu oma isa juures. Aastal 1657 sai noor Dietrich Buxtehude organistiks Helsingborgis ja kolm aastat hiljem (1660) Helsingøris. 30-aastaselt kolis Dietrich Buxtehude Põhja-Saksamaale Lübeckisse, kus sai organisti koha Lübecki Maria kirikus. Selles kirikus töötas ta 40 aastat. Tolle aja kohaselt pidi Dietrich Buxtehude abielluma oma eelkäija Franz Tunderi tütre Anna Margareta Tunderiga. 11. aprillil 1668 abiellus Dietrich Anna Margaretaga. Lübeckis oli Dietrich Buxtehude tuntud orelivirtuoosi ja heliloojana. Isegi noor Johann Sebastian Bach sõitis maha 200 miili selleks, et kuulata Dietrich Buxtehude orelimängu. Dietrich Buxtehude stiil mõjutas noore Johann Sebastian Bachi loomingut. Ka Georg Friedrich Händel käis 1770. aastal Buxtehudet kuulamas. Dietrich Buxtehude õpilastest tuleb märkida Nikolaus Bruhnsi (1665–1697). Buxtehudel oli võimalus kasutada väga head ja suurt orelit. Tema orelimäng oli värvirikas ja virtuoosne. Dietrich Buxtehude on põhja-saksa barokikoolkonna ere esindaja. Lübecki Maria kirikus hakkas Dietrich Buxtehude alates 1673. aasta algusest regulaarselt mängima kirikus õhtukontserte (Abendmusiken). Need õhtukontserdid olid esimesed kontserdid kontinendil, mis toimusid viiel pühapäeval enne jõule ehk advendiajal. Need olid nii orelikontserdid kui ka vokaal- ja orkestrimuusikaga, mida Dietrich Buxtehude ise kirjutas. Dietrich Buxtehde suri 9. mail 1707 Lübeckis Saksamaal. Dietrich Buxtehude kirjutas palju orelile. Need olid chacona'd, tokaatad, prelüüdid ja fuugad, passakaljad, Magnificat, koraaliprelüüdid orelile. Kammermuusika näide: sonaadid keelpillidele basso continuo'ga. Koorimuusikast on tuntud "Missa Brevis" ja kantaadid. Selle artikli kirjutamisel on kasutatud materjali "Great composers 1300-1900 A Biographical and Critical Guide The H.W.Wilson Company New York" Dietrich Buxtehude ühing Dietrich Buxtehude Werkverzeichnis. Werke sortiert nach BuxWV. Teoste kataloog, CD /Buxtehude teoste salvestised internetis /Buxtehude teoste salvestised internetis /Werner Icking Musik Archive (WIMA)
Paaniflööt

Paaniflööt ehk paanivile on üks vanimaid puhkpille. Pill koosneb hulgast eri pikkuse ning läbimõõduga bambus-, puit- või muust materjalist torudest, mille üks ots on suletud. Iga toru tekitab üht heli ning selle pooltooni. Paaniflööt on olemas väga erinevates kultuurides. Eesti tuntuim ja populaarseim paaniflöödimuusika austajate kogunemiskoht on Tartu Ülikooli raamatukogu kohvik Gaudeamus.[lisa viide]
Mäesuusatamine 1964. aasta taliolümpiamängudel

Mäesuusatamine 1964. aasta taliolümpiamängudel toimus 30. jaanuarist 8. veebruarini Innsbruckis Austrias. Ühtlasi olid need ka 18. maailmameistrivõistlused mäesuusatamises. OM-i arvestuses jagati välja 6 komplekti medaleid (kolm ala (slaalom, suurslaalom ja kiirlaskumine) nii meestele kui ka naistele). Lisaks oli maailmameistrivõistluste arvestuses kavas Alpi kahevõistlus. ROK-i otsuse põhjal võistlesid Saksa DV ja Saksa FV sportlased ühtse võistkonnana. Finaal: 7.-8. veebruar Osavõtjaid: 95 Olümpiavõitja 1960: Ernst Hinterseer, Austria Ametlikud tulemused Finaal: 2. veebruar Osavõtjaid: 95 Olümpiavõitja 1960: Roger Staub, Šveits Ametlikud tulemused Finaal: 30. jaanuar Osavõtjaid: 84 Olümpiavõitja 1960: Jean Vuarnet, Prantsusmaa Ametlikud tulemused Finaal: ? Osavõtjaid: Maailmameister 1962: Karl Schranz, Austria Ametlikud tulemused Alpi kahevõistluses võisteldi ainult MM-tiitlile. Finaal: 1. veebruar Osavõtjaid: 46 Olümpiavõitja 1960: Anne Heggtveit, Kanada Ametlikud tulemused Finaal: 3. veebruar Osavõtjaid: 46 Olümpiavõitja 1960: Yvonne Rüegg, Šveits Ametlikud tulemused Finaal: 6. veebruar Osavõtjaid: 43 Olümpiavõitja 1960: Heidi Biebl, Saksamaa ÜV Ametlikud tulemused Finaal: ? Osavõtjaid: Maailmameister 1962: Marielle Goitschel, Prantsusmaa Ametlikud tulemused Alpi kahevõistluses võisteldi ainult MM-tiitlile. OM-i tulemused FIS-i kodulehel (fis-ski.com) MM-i tulemused FIS-i kodulehel (fis-ski.com)
Serpent

Serpent on S-kujulise laia mensuuriga sarv- või metallhuulikuga madalakõlaline puhkpill. Oli kasutusel peamiselt 16.–19. sajandil. Serpent arenes kornetist ja oli tuuba eelkäija. Serpendi huulik on nagu vaskpuhkpillidelgi kausshuulik, kuid pilli õhutorus on augud nagu puupuhkpillidel. Toru on pikk ja laienev ning käänatud ussilaadselt kõveraks, sellest ka pilli nimetus. Üldiselt on see valmistatud puust ning väljastpoolt kaetud nahaga.
Mäesuusatamine 1980. aasta taliolümpiamängudel

Mäesuusatamine 1980. aasta taliolümpiamängudel toimus 14.–23. veebruarini Lake Placidis USAs. Ühtlasi olid need ka 26. maailmameistrivõistlused mäesuusatamises. OM-i arvestuses jagati välja 6 komplekti medaleid (kolm ala (slaalom, suurslaalom ja kiirlaskumine) nii meestele kui ka naistele). Lisaks oli maailmameistrivõistluste arvestuses kavas Alpi kahevõistlus. Finaal: 22. veebruar Osavõtjaid: 79 Olümpiavõitja 1976:Piero Gros, Itaalia Ametlikud tulemused Finaal: 19. veebruar Osavõtjaid: 75 Olümpiavõitja 1976:Heini Hemmi, Šveits Ametlikud tulemused Finaal: 14. veebruar Osavõtjaid: 47 Olümpiavõitja 1976:Franz Klammer, Austria Ametlikud tulemused Finaal: 22. veebruar Osavõtjaid: Maailmameister 1978: Andreas Wenzel, Liechtenstein Ametlikud tulemused Alpi kahevõistluses võisteldi ainult MM-tiitlile. Finaal: 23. veebruar Osavõtjaid: 47 Olümpiavõitja 1976: Rosi Mittermaier, Saksa FV Ametlikud tulemused Finaal: 21. veebruar Osavõtjaid: 47 Olümpiavõitja 1976:Kathy Kreiner, Kanada Ametlikud tulemused Finaal: 17. veebruar Osavõtjaid: 28 Olümpiavõitja 1976: Rosi Mittermaier, Saksa FV Ametlikud tulemused Finaal: 23. veebruar Osavõtjaid: Maailmameister 1978: Annemarie Moser-Pröll, Austria Ametlikud tulemused Alpi kahevõistluses võisteldi ainult MM-tiitlile. OM-i tulemused FIS-i kodulehel (fis-ski.com) MM-i tulemused FIS-i kodulehel (fis-ski.com)
Maarja Öpik

Maarja Öpik (sündinud 17. septembril 1972) on eesti mükoloog. Ta on lõpetanud Tartu Ülikooli bioloogia erialal 1995. aastal. Magistrikraadi bioloogias sai ta samas ülikoolis botaanika ja mükoloogia alal 1998. aastal Doktorikraadi taimeökoloogia ja ökofüsioloogia alal sai ta Tartu Ülikoolis 2004. aastal. Ta on uurinud mükoriisa ökoloogiat. 2021 Tartu Ülikooli aumärk Maarja Öpik Eesti Teadusinfosüsteemis "Arhiivikoopia". Originaali arhiivikoopia seisuga 26. märts 2016. Vaadatud 18. märtsil 2016.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 17. detsember 2016. Vaadatud 18. märtsil 2016.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 14. oktoober 2016. Vaadatud 18. märtsil 2016.{{netiviide}}: CS1 hooldus: arhiivikoopia kasutusel pealkirjana (link) "Tartu Ülikooli aumärgi kavalerid". Tartu Ülikool. Vaadatud 9.12.2022. Maarja Öpik Eesti Teadusinfosüsteemis
Floristika (botaanika)

Floristika on fütogeograafia haru, mis uurib taimestikku ehk floorat. Floristika tüüpiliseks ülesandeks on mingi ala liigilise koosseisu väljaselgitamine ja selle süstemaatiliste rühmade paiknemise seaduspärasuste uurimine. Floristika hulka ei arvata tavaliselt taimkatte ehk vegetatsiooni uurimist; sellega tegelevad geobotaanika ja fütogeograafia. Floristikaga tegelevat kutselist inimest nimetatakse floristiks või üldisemalt botaanikuks. floristiline riikkond faunistika
Transamerica Pyramid

Transamerica Pyramid on 48-korruseline pilvelõhkuja San Franciscos. 260 meetriga on see linna kõrgeim hoone. Hoones on 48 korrust ja 18 lifti, millest ainult 2 viib alt ülemisele korrusele. Hoonel on 3678 akent. Hoone katusel asub 64,6 meetri kõrgune torn. Hoones on kaks püstšahti, mis on alumises otsas täielikult püramiidi sees ja ülemises otsas ulatuvad sellest välja. Neist idapoolses asub lift, läänepoolses trepp ja suitsulõõr. Hoone fassaad on kaetud purustatud kvartsiga, mis annab hoonele puhasvalge värvi. Hoone katus on kaetud alumiiniumplaatidega. Ameerika Ühendriikide iseseisvuspäeva ja tänupüha ajal süüdatakse püramiidi tipus erevalge valgus. Katuseharjal on õhusõidukite hoiatustuled. Hoone on nimetatud Transamerica Corporationi järgi, mille peakontoriks see algselt ehitati. Transamerica Corporationi eelmine peakorter asus Transamerica Pyramidi vastas üle tee hoones, mis nüüd kuulub San Francisco saientoloogia kirikule. 1999. aastast kuulub Transamerica Pyramid Hollandi kindlustusfirmale Aegon. Ehkki Transamerica Corporation ei asu enam hoones, on ettevõtte logol endiselt kujutatud Transamerica Pyramid. Ka Aegon ei asu enam Transamerica Pyramidis, kuid säilitab seda investeeringuna ja ka Aegoni logol on Transamerica Pyramid. Transamerica Pyramid ehitati kohale, kus seisis San Francisco vanim tule- ja maavärinakindel hoone Montgomery Block. Viimane rajati 1853 ja lammutati 1959. Selle kohale rajati parkimismaja, kuid peagi lammutati ka see. 1969 alustati Transamerica Pyramidi ehitamist ja hoone valmis 1972. Ehitus läks maksma 32 miljonit dollarit. Arhitekt oli William Pereira. Kuni 1974. aastani oli Transamerica Pyramid USA Mississippist läände jääva osa kõrgeim hoone. Siis valmis Los Angeleses Aon Center, mille arhitekt oli Pereira endine äripartner Charles Luckman. Pärast Maailma Kaubanduskeskusele sooritatud terrorirünnakuid suleti 2001. aastal Transamerica Pyramidi 27. korrusel olev vaateplatvorm. Reaalne vaateplatvorm asendati virtuaalse vaateplatvormiga. Selleks on hoone igal küljel üks kaamera, mis edastab ööpäev läbi hoone külastajatele oma pilti. Külastajad saavad kaamerate suunda ja fookuskaugust muuta. Oma selgelt äratuntava, iseloomuliku kuju tõttu on Transamerica Pyramidi kujutatud hulgas filmides ja videomängudes, millest kõige tuntum on arvatavasti James Bondi film "Surma palge ees" (A View to a Kill, 1985), kus Bond õhulaeval lennates napilt Pyramidi tipuga kokkupõrkamisest pääseb. Transamerica Pyramidi sait (inglise keeles)
Värskelt õhus

"Värskelt õhus" oli Eesti Televisiooni hommikuprogramm, mis läks eetrisse Tallinna Botaanikaaiast 2006. aasta suvekuudel. Saatejuhte oli kokku 6, kes jagunesid kolme paari: Piret Simson – Owe Petersell, Eva Tihhonova – Meelis Kompus ja Marii Karell – Margo Mitt. Saate režissöörid olid Elo Selirand, Annika Reinson ja Tarvo Mölder, toimetajad Anne-Mari Neider ja Ene Tuuna. Saate osades olid esindatud väliköök, võimlejad, päevakajalised intervjuud. Tänu suurele võtteplatsile said saatejuhid kaamerate ees demonstreerida suurejoonelisi eksperimente (langevarjurite maandumine, kuumaõhupalli lend) või lasta mängida suurtel muusikakoosseisudel (sümfooniaorkestri külastus, sada Kalevi võimlemispeol osalejat).
Rahumäe raudteejaam (kitsarööpmeline raudtee)

Rahumäe raudteejaam on ajalooline raudteejaam Tallinnas Nõmme linnaosas. Peeter Suure merekindluse objekt. Jaamahoone on kultuurimälestis. Jaam valmis 1917. aastal Peeter Suure merekindluse kitsarööpmelise 750 mm Liiva – Nõmme-Väikse raudteelõigu äärde. Jaama juurest algas harutee, mis viis Koplisse, Tondile ja Mustamäele. Pärast kindluse raudtee sulgemist teenindas Tallinna–Vääna raudteeliini. Pärast kitsarööpmelise raudtee kadumist kasutati jaamahoonet elamuna. 1990. aastate keskel andis Nõmme linnaosavalitsus hoone usuühingule, kes aga hülgas maja. Rahumäe jaamahoone asub aadressil Künka tänav 15 (endine Piiri tänav 58), Rahumäe kalmistu lääneküljel. Avamisel kandis jaam nime Nõmme-Ida, Tallinna–Vääna raudteeliini avamisel Rahumäe. 1926. aastal avati laiarööpmelisel raudteel samanimeline raudteepeatus. Pärast seda nimetati kitsarööpmelise raudtee jaam ümber Kalmistu jaamaks. Jaamahoone on paekiviehitis, L-kujulise põhiplaaniga ja ühekorruseline. Vundament on klombitud paekivist, välisseinad ja otsaviilud puhtalt tahutud paeplokkidest. Maja välisuks, akna sillused-põsed ja nurgad on tellistest. Viiludel uusklassitsistlik poolkaaraken. Algselt oli majal kivikatus. Kultuurimälestiseks (nr 8794) tunnistas kultuuriminister selle jaamahoone 18. augustil 1997. Rahumäe jaamahoone (laiarööpmeline raudtee) Tallinna–Vääna raudteeliin Lõhmus, Leho. Nõmme läbi aegade. Nõmme : 2006, lk. 131. Viivik, Allar. Nõmme jaamahooned lagunevad koost. / Õhtuleht, 22. märts 1999 Mälestis nr. 8794. Kultuurimälestiste riiklik register. Raudteearhitektuuri ajaloost ja säilitamisest. Koostajad: Martin Jänes, Mari Loit. Muinsuskaitseamet. Tallinn, 2006 YouTube video: Rahumäe Jaamahoone kitsarööpmelisel Liiva--Nõmme-Väikse raudteelõigul Rahumäe raudteejaam (kitsarööpmeline raudtee) kultuurimälestiste riiklikus registris Rahumäe jaamahoone. Tallinn. VARA-WEB pildipank Peeter Suure merekindluse raudtee skeem. Rahumäe jaamahoone kaardi ülemises osas.
Rahumäe jaamahoone

Rahumäe jaamahoone on ajalooline jaamahoone Rahumäe raudteepeatuses Tallinnas Nõmme linnaosas. Hoone on kultuurimälestis. Jaamahoone ehitati 1930. aastal. Enne seda (alates 1926) kasutati hoonena ümberehitatud kaubavagunit, mis uue valmimisel transporditi Kivimäe raudteepeatusse. 1932. aastal avati jaamahoones ka postiagentuur. Hoones paikneb nüüd laste mängu- ja vabaajakeskus (Rahumäe Mängujaam), kuhu pääseb ligi ka liikumispuudega inimene. Rahumäe jaamahoone asub aadressil Pärnu maantee 288b. Seinad ehitati põlevkivituhktellisest, nagu Hiiu jaamahoonelgi. Hoone on ühekorruseline, põrandapinda on ligi 100 m². Vahepeal jäi jaamahoone kasutuseta, sest raudtee otsustas piletimüügi üle viia rongidesse ja loobus jaamahoonest. Aknad ja uksed löödi kinni, seinad soditi täis, hoonet lagastati. Katus sammaldus. Algselt loodeti hoonesse rajada politseikordnikupunkt. 2004. aasta augustis hakati hoonet rekonstrueerima. Kinniehitatud aknaavad avati, juurdeehitatud vaheseinad võeti maha, fassaad puhastati, ümbrus korrastati. Kultuurimälestiseks (nr 8207) tunnistas hoone kultuuriminister 13. mail 1997. Rahumäe raudteepeatus Rahumäe viadukt Leho Lõhmus. Nõmme läbi aegade. Nõmme Linnaosa Valitsus. 2001. Lk 130-133 Helen Käit. Rahumäe jaamas avatakse laste mängujaam. / Nõmme Sõnumid, 15. oktoober 2004, lk 1. Rahumäe mängujaam ootab lapsi mängima[alaline kõdulink] Nõmmel algas Rahumäe jaamahoone rekonstrueerimine / ERR Uudised. 09. august 2004 Toomas Pirn. Linn võtab raudteelt hoonete kaitse kohustuse. / Ärileht, 09. aprill 1998 Avo Suurvärav. Laste mängujaam Rahumäe jaamahoones. / Õpetajate Leht, 10. detsember 2004 Laiarööpmelise raudtee Rahumäe jaamahoone, 1932. a. Kultuurimälestiste riiklik register. Rahumäe jaamahoone kultuurimälestiste riiklikus registris
Aurobindo

Sri Aurobindo Akroid Ghoshi (15. august 1872 Calcutta – 5. detsember 1950) oli India revolutsionäär, ühiskonnategelane, luuletaja, joogi ja müstik. Ta õppis Inglismaal Manchesteris ning seejärel Cambridge'is filoloogiat ja omandas seitse Euroopa keelt. Ta võinuks asuda Indias riigiteenistusse, kuid kukkus enda väitel meelega läbi ratsutamiseksamil. 1893. aastal naasis ta kodumaale ja hakkas õpetama kolledžis, kirjutas luuletusi ning õppis India filosoofiat. Alates 1902. aastast lülitus ta revolutsioonilisse võitlusse India sõltumatuse eest ja ühines terroristliku rühmitusega Lootos ja oda. Kui 30. märtsil 1908 toimunud atentaadis ühe Inglise kohtuniku vastu sai surma vaid kaks kõrvalist inglast, laskis ta vennal hävitada majast pommivabriku ja kõik asitõendid, kuid ta vangistati koos saja ekstremistiga. Vanglas olles saavutas ta enda väitel samadhi – ühinemise kõikjalolevaga. 5. mail 1909 vabanes ta vanglast ja katkestas poliitilise tegevuse. Ta sõitis prantslastele kuuluvasse Pondicherrysse ja pühendas end täielikult joogale, mille ta hiljem nimetas integraalseks joogaks. Seal asutas ta aašrami ning andis kuue ja poole aasta jooksul välja filosoofilist kuukirja Arya. 1921. aastal tuli aašramisse Mirra Richard (Alfassa), kelles Aurobindo tundis enda väitel ära šakti kehastuse ja andis talle nime Ema, mille järgi teda hiljem on tuntud. 24. novembril 1926 saavutas Aurobindo enda väitel valgustatuse ja eraldus välismaailmast, andes aašrami ja kujunenud koguduse juhtimise üle Emale. Aurobindo rajatud aašramist on tänapäevaks arenenud linn Auroville. Auroville The Integral Yoga of Sri Aurobindo and the Mother
Olympic Valley

Olympic Valley on talispordikeskus Truckee jõe ääres Sierra Nevada mägedega ümbritsetud California osariigis USA-s 1889 m kõrgusel merepinnast. Seal toimusid 1960. aasta taliolümpiamängud. Olympic Valley suusakeskus
Mäesuusatamine 1968. aasta taliolümpiamängudel

Mäesuusatamine 1968. aasta taliolümpiamängudel toimus 9.–17. veebruarini Prantsusmaal Grenoble'is. Ühtlasi olid need ka 20. maailmameistrivõistlused mäesuusatamises. OM-i arvestuses jagati välja 6 komplekti medaleid (kolm ala (slaalom, suurslaalom ja kiirlaskumine) nii meestele kui ka naistele). Lisaks oli maailmameistrivõistluste arvestuses kavas Alpi kahevõistlus. Finaal: 17. veebruar Osavõtjaid: 101 Olümpiavõitja 1964: Josef Stiegler, Austria Ametlikud tulemused Finaal: 11.–12. veebruar Osavõtjaid: 100 Olümpiavõitja 1964: François Bonlieu, Prantsusmaa Ametlikud tulemused Finaal: 9. veebruar Osavõtjaid: 86 Olümpiavõitja 1964: Egon Zimmermann, Austria Ametlikud tulemused Finaal: 18. veebruar Osavõtjaid: Maailmameister 1966: Jean-Claude Killy, Prantsusmaa Ametlikud tulemused Alpi kahevõistluses võisteldi ainult MM-tiitlile. Finaal: 13. veebruar Osavõtjaid: 49 Olümpiavõitja 1964: Christine Goitschel, Prantsusmaa Ametlikud tulemused Finaal: 15. veebruar Osavõtjaid: 47 Olümpiavõitja 1964: Marielle Goitschel, Prantsusmaa Ametlikud tulemused Finaal: 10. veebruar Osavõtjaid: 39 Olümpiavõitja 1964: Christl Haas, Austria Ametlikud tulemused Finaal: 18. veebruar Osavõtjaid: Maailmameister 1966: Marielle Goitschel, Prantsusmaa Ametlikud tulemused Alpi kahevõistluses võisteldi ainult MM-tiitlile. OM-i tulemused FIS-i kodulehel (fis-ski.com) MM-i tulemused FIS-i kodulehel (fis-ski.com)